Paterna comença el muntatge del seu emblemàtic Cohetódromo
03/07/2017

# Paterna comença el muntatge del seu emblemàtic Cohetódromo

[![Paterna comença el muntatge del seu emblemàtic Cohetódromo](/images/noticias/2017/06/montaje-cohetodormo.jpg)](/images/noticias/2017/06/montaje-cohetodormo.jpg)

03.07.2017

El muntatge del Cohetódromo compleix 16 anys des que es va situar per primera vegada als peus de la Torre

L'Ajuntament de paterna ha començat hui amb les labors de neteja per al muntatge del cohetódromo, que començarà a instal·lar-se a partir de demá. Aquesta infraestructura porta instal·lant-se 16 anys en el Parc de la Torre.

Cinc operaris treballaran durant 8 hores diàries els pròxims 17 dies per a muntar aquesta estructura.

Com cada any, en l'interior del cohetódromo es dispararan més de 5.000 artefactes explosius, i serà el lloc on els jóvens coeters aprendran a convertir-se en futurs tiradors. A més l'estructura permetrà als veïns i les veïnes acostar-se amb seguretat per a disfrutar del fum, la pólvora i les explosions.

El cohetódromo és una estructura que ocupa més de 500 metres quadrats. Cadascuna de les seues peces està numerada i es guarda en dependències municipals durant tot l'any fins al seu muntatge.

Aquest any, una empresa externa tornarà a realitzar la certificació del muntatge per garantir que per garantir que compleix amb les màximes garanties de seguretat.